දෙවන ”මව්ගුණ සෑය” හෙට්ටිපොල, රිට්ටාදෙණිය, ශ්‍රී කල්‍යාණි යෝගාශ‍්‍රම විහාරයේ ඉදිවෙමින් පවතී. එහි නිමාව ඉක්මණින් දැකිය හැකි වනු ඇත. තුන්වැනි ”මව්ගුණ” සෑයේ වැඩ අවසන් කර නිමාවී 2013 ජූනි මස 3 වැනිදා විවෘත විය. හෙට්ටිපොල, හංතිහව, ශ්‍රී නාගිනාරාම විහාරස්ථානයේ ඉතාමත් දර්ශනීය අයුරින් නිමවා ඇත. මෙහි පිටත පෙනුම අනුරාධපුර රුවන්වැලි මහ සෑයේ ආකෘතියට අනුවත්, එහි ගර්භය කළුතර ඓතිහාසික චෛත්‍යය අනුවත් නිර්මාණය වී ඇත. ඇතුල් මාලයේ ධාතුගර්භය ශ‍්‍රද්ධාවතුන්ට වැඳපුදාගැනීමට හැකිවන අයුරින් සකස් කර තිබීම විශේෂත්වයකි.